text: নিজের সঙ্গে নিজের জীবনের মধু হুমায়ুন আজাদ রচিত একটি উপন্যাস। ফেব্রুয়ারি, ২০০০ সালে (ফাল্গুন, ১৪০৬ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়।
  
  সারাংশ
  রাড়িখাল গ্রাম; বৈশাখ মাসের শেষে জলকদরের এক ভোরে ঘুম ভাঙে, আকাশে একটু মেঘ মেঘ এবং তার একটু শীত শীত লাগে। সে গরু চরাতে যাবে। তখন অল্প অল্প বৃষ্টি দেখা দেয়। জলকদর পুকুরে লাফ দিয়ে সাঁতার কাটতে থাকে। জলকদর পুকুরে গোসল করতে করতে মাছ ধরে।
  
  জলকদররা তিন ভাইবোন, ওর বোনের নাম ময়না আর ভাইয়ের নাম আবজু। বাড়িতে ওদের বাবা-মা সহ রকমান নামের এক কাজের লোক থাকে। জলকদরের আরো একটা বোন জন্মের পরপরই মারা যায়।
  
  জলকদরের মজিদ নামের একটা বন্ধু থাকে যে জলকদরের ঘনিষ্ঠ, কিশোর বয়সে এই ছেলেটা জলকদরকে বিড়ি খাওয়া শেখায়।
  
  পটভূমি এবং বিষয়বস্তু
  হুমায়ুন আজাদ তার এই উপন্যাসটি নিজের বাল্যকালের গ্রামীণ বন্ধুদের প্রতি উৎসর্গ করেছিলেন এবং তিনি তার দ্বিতীয় উপন্যাসসংকলনগ্রন্থে (উপন্যাসসমগ্র ২) বলেছিলেন (ভূমিকাতে),
  
  হুমায়ুন আজাদের নিজের বিক্রমপুরের রাড়িখাল গ্রামে জলকদর নামের এক বালকের বেড়ে উঠাই এই উপন্যাসের মূল বিষয়বস্তু। উপন্যাসটি শুরু হয় যখন জলকদর বছর দশের বালক থাকে, শেষ হয় যখন তার বয়স পনের অর্থাৎ যখন সে কিশোর। লেখক হুমায়ুন আজাদ এই উপন্যাসকে বিভূতিভূষণ বন্দোপাধ্যায়ের উপন্যাস পথের পাঁচালীর সঙ্গে তুলনা করেছিলেন।
  
  আরও দেখুন
   হুমায়ুন আজাদের গ্রন্থতালিকা
  
  তথ্যসূত্র
  
  বহিঃসংযোগ
  
  বিষয়শ্রেণী:২০০০-এর উপন্যাস
  বিষয়শ্রেণী:২০০০-এর বাংলাদেশি উপন্যাস
  বিষয়শ্রেণী:হুমায়ুন আজাদের উপন্যাস
  বিষয়শ্রেণী:আগামী প্রকাশনীর বই
  বিষয়শ্রেণী:সমর মজুমদারের প্রচ্ছদ শিল্প সহ বই
  বিষয়শ্রেণী:উপন্যাসে যৌনতা
  বিষয়শ্রেণী:বইয়ে কৈশোর যৌনতা
  বিষয়শ্রেণী:গ্রামীণ পটভূমিতে লিখিত উপন্যাস
title: নিজের সঙ্গে নিজের জীবনের মধু